<classify> KATIKA kuelekea kujitegemea kwa asilimia 100, Jiji la Dodoma linatarajia kuanza ujenzi wa hoteli mbili za kisasa ili kuongeza vyanzo vya mapato vya ndani.Akizungumza jijini hapa, Mkurugenzi wa Jiji la Dodoma, Godwin Kunambi amesema muda wowote jiji hilo litaingia mkataba wa ujenzi wa hoteli mbili.Tutakwenda kusaini mikataba miwili ya kujenga hoteli mbili zenye hadhi ya nyota tatu na nyota tano. Moja itakuwa katikati ya mji na nyingine kwenye mji wa serikali, alieleza.Kunambi aliongeza: Miradi hii ina gharama kubwa kupitia mapato ya ndani na miradi hii ni sehemu ya sisi kujitegemea kwa asilimia 100 ifikapo mwaka 2021.Aidha, Kunambi alisema jiji pia limejiandaa kuja na Kampuni ya Uwekezaji ya Jiji City Investment Company ambayo itakuwa na jukumu la kuendesha miradi ya jiji ikiwamo ile mikubwa ya soko na stendi ya kisasa.Tuna mradi wa soko na stendi, tumejiandaa kisaikolojia na hivi karibuni tunatarajia kutangaza tenda ya kuanzisha kampuni ya uwekezaji, alisema.Alisema wakiwa kama jiji hawawezi kundesha miradi yote hiyo na kwamba yako yao ya msingi ni kutoa huduma kwa wananchi.Ndio kazi tunayotaka kubaki nayo tunataka tuwe na kampuni iweze kuendesha miradi mikubwa ya fedha za ndani, alisema.Mradi wa soko na stendi ya kisasa inayotekelezwa katika jiji la Dodoma ni miongoni mwa miradi inayotekelezwa chini ya Mradi wa Mipango Miji Mkakati TSCP inayosimamiwa na Tamisemi, ikiwa ni utekelezaji wa agizo la Rais kwa kutoa fedha zaidi ya Sh bilioni 77 kujenga miundombinu Dodoma.  <topic>: uchumi 